CELEX: 62019CA0135
Language: et
Date: 2020-03-05 00:00:00
Title: Kohtuasi C-135/19: Euroopa Kohtu (kaheksas koda) 5. märtsi 2020. aasta otsus (Oberster Gerichtshofi eelotsusetaotlus – Austria) – Pensionsversicherungsanstalt versus CW (Eelotsusetaotlus – Võõrtöötajate sotsiaalkindlustus – Sotsiaalkindlustussüsteemide koordineerimine – Määrus (EÜ) nr 883/2004 – Artiklid 3 ja 11 – Esemeline kohaldamisala – Selle määruse kohaldamisalasse kuuluvad hüvitised – Kvalifitseerimine – Haigushüvitis – Invaliidsushüvitis – Töötushüvitis – Isik, kes ei ole enam liikmesriigi sotsiaalkindlustusskeemis kindlustatud pärast selles liikmesriigis töötamise lõpetamist ja elama asumist teise liikmesriiki – Rehabilitatsioonihüvitise taotlemine endises elu- ja töökohaliikmesriigis – Keeldumine – Kohaldatava õiguse kindlaksmääramine)

11.5.2020   
            
            
               ET
            
            
               Euroopa Liidu Teataja
            
            
               C 161/12
            
         
      Euroopa Kohtu (kaheksas koda) 5. märtsi 2020. aasta otsus (Oberster Gerichtshofi eelotsusetaotlus – Austria) – Pensionsversicherungsanstalt versus CW
      (Kohtuasi C-135/19) (1)
      
      (Eelotsusetaotlus - Võõrtöötajate sotsiaalkindlustus - Sotsiaalkindlustussüsteemide koordineerimine - Määrus (EÜ) nr 883/2004 - Artiklid 3 ja 11 - Esemeline kohaldamisala - Selle määruse kohaldamisalasse kuuluvad hüvitised - Kvalifitseerimine - Haigushüvitis - Invaliidsushüvitis - Töötushüvitis - Isik, kes ei ole enam liikmesriigi sotsiaalkindlustusskeemis kindlustatud pärast selles liikmesriigis töötamise lõpetamist ja elama asumist teise liikmesriiki - Rehabilitatsioonihüvitise taotlemine endises elu- ja töökohaliikmesriigis - Keeldumine - Kohaldatava õiguse kindlaksmääramine)
      (2020/C 161/16)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Hageja: Pensionsversicherungsanstalt
      
         Kostja: CW
      
         Resolutsioon
      
      
                  1.
               
               
                  Niisugune hüvitis nagu põhikohtuasjas kõne all olev rehabilitatsioonihüvitis on haigushüvitis Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide kooskõlastamise kohta (muudetud Euroopa Parlamendi ja nõukogu 22. mai 2012. aasta määrusega (EL) nr 465/2012) artikli 3 lõike 1 punkti a tähenduses.
               
            
                  2.
               
               
                  Määrust nr 883/2004 (muudetud määrusega nr 465/2012) tuleb tõlgendada nii, et sellega ei ole vastuolus olukord, kus päritoluliikmesriigi pädev asutus keeldub maksmast sellist hüvitist nagu põhikohtuasjas kõne all olev rehabilitatsioonihüvitis isikule, kes ei ole enam päritoluliikmesriigi sotsiaalkindlustusskeemis kindlustatud pärast selles liikmesriigis töötamise lõpetamist ja elama asumist teise liikmesriiki, kus ta on töötanud ja omandanud suurema osa oma kindlustusperioodidest, kuna see isik ei kuulu nimetatud päritoluriigi õigusaktide kohaldamisalasse, vaid selle liikmesriigi õigusaktide kohaldamisalasse, kus on tema elukoht.
               
            
         (1)  ELT C 172, 20.5.2019.